
Председателят

Г-н Йохан Ван Овертвелд
Председател
Комисия по бюджети
БРЮКСЕЛ
Относно:	<Titre>становище относно междинния доклад на комисията BUDG относно междинното преразглеждане на многогодишната финансова рамка 2021 – 2027 г. </Titre> <DocRef>(2023/0201R(APP))</DocRef>
Уважаеми г-н Председател,
В рамките на горепосочената процедура беше възложено на комисията по правата на жените и равенството между половете да представи становище на Вашата комисия. Чрез писмена процедура от 13 юли 2023 г. комисията по правата на жените и равенството между половете реши да представи това становище под формата на писмо.
[bookmark: DocEPLastFootnotePos]Комисията по правата на жените и равенството между половете разгледа въпроса на своето заседание от 30 август 2023 г.[footnoteRef:1] На това заседание тя реши да прикани водещата комисия по бюджети да включи в междинния доклад следните предложения. [1:  На окончателното гласуване присъстваха: Роберт Бедрон (председател), Анджелика Анна Можджановска, Изабела Адинолфи, Мария да Граса Карвалю, Роса Естарас Ферагут, Арба Кокалари, Елжбета Катаржина Лукачийевска, Аушра Малдейкиене, Сирпа Пиетикяйнен, Кристине Шнайдер, Перниле Вайс, Карен Мелкиор, Мария Сорая Родригес Рамос, Ирен Толре, Хелен Фрицон, Предраг Фред Матич, Мария Нойхл, Карина Олсон, Евелин Регнер, Вера Такс, Кира Мари Петер-Хансен, Силвия Спурек (заместник-председател), Йохан Нисинен, Маргарита де ла Писа Карион, Кристине Андерсон, Аника Бруна, Сандра Перейра] 

С уважение,
Роберт Бедрон

ПРЕДЛОЖЕНИЯ
А.	като има предвид, че равенството между половете и премахването на неравенствата са основни ценности, на които се основава Съюзът, и като има предвид, че ангажиментът за насърчаване на равенството между половете и интегриране на принципа на равенство между половете във всички негови действия е залегнал в член 8 от Договора за функционирането на Европейския съюз;
Б.	като има предвид, че Парламентът многократно призовава настоятелно Комисията да насърчава и да прилага интегрирането на принципа на равенство между половете, съобразеното с равенството между половете бюджетиране и оценките на въздействието по признак пол във всички области на политиката на Съюза;
В.	като има предвид, че бюджетите никога не са неутрални по отношение на пола и следователно трябва да се изготвят от самото начало с цел равенство между половете; като има предвид, че данните показват, че всяка криза оказва непропорционално въздействие върху жените и момичетата, както се вижда от продължаващите кризи, пред които е изправен Съюзът; като има предвид, че войната на Русия срещу Украйна и последиците от кризата с COVID изискват съобразен с пола отговор;
1.	приветства съобщението на Комисията относно междинното преразглеждане на МФР за периода 2021 – 2027 г.; отчита необходимостта от справяне с финансовото въздействие на последиците от войната на Русия срещу Украйна и последиците от кризата с COVID; подчертава, че бюджетът на Съюза не следва да допринася за неравенство между половете или да подклажда омраза, поради което призовава Комисията да проучи основната мисия на онези, на които се предоставят средства на Съюза, и да откаже финансиране на участници, които се стремят да използват средства на Съюза за целите на отстъпление от правата на човека, по-специално правата на жените и равенството между половете; подчертава, че междинното преразглеждане предоставя възможност за преодоляване на недостатъците в подхода на Съюза към интегрирането на принципа на равенство между половете и бюджетирането, съобразено с равенството между половете, което следва да се разглежда като неразделна част от финансовия процес, като позволява средствата да се разпределят по най-ефективния начин;
2.	приветства потвърждаването на ангажимента към новата методология за проследяване на разходите в областта на равенството между половете и пилотното интегриране на тези цели от 2023 г.; подчертава, че понастоящем се счита, че по-голямата част от програмите имат потенциал да допринасят за равенството между половете, което съответства на по-голямата част от финансирането (оценка 0*, а именно 73% от бюджета), в сравнение с тези, които действително допринасят за равенството между половете като основна цел (оценка 2, а именно 2% от бюджета) или като важна цел (оценка 1, а именно 9% от бюджета)[footnoteRef:2]; подчертава значението на ефективните и чувствителни към аспектите на пола прегледи на всички програми и разходи, които дават възможност за корекции, когато и където е необходимо, в съответствие със Специален доклад № 10/2021 на Сметната палата относно интегрирането на принципа на равенство между половете в бюджета на ЕС[footnoteRef:3]; [2:  https://commission.europa.eu/strategy-and-policy/eu-budget/performance-and-reporting/horizontal-priorities/gender-equality-mainstreaming_en
https://commission.europa.eu/system/files/2023-06/SWD_2023_336_1_EN_autre_document_travail_service_part1_v4.pdf, стр. 48]  [3:  https://www.eca.europa.eu/bg/publications?did=58678 ] 

3.	настоятелно призовава Комисията да увеличи финансирането за бюджетните редове и програми, в които равенството между половете е основна или важна цел, като направлението „Дафне“, насочено към борба с всички форми на насилие, основано на пола, и направлението „Равенство, права и равенство между половете“ на програма „Граждани, равенство, права и ценности“, програмата „ЕС в подкрепа на здравето“, Европейския социален фонд плюс (ЕСФ +) и програмите за външна дейност като Инструмента за съседство, сътрудничество за развитие и международно сътрудничество – Глобална Европа и инициативата „Spotlight“ на ООН; 
4. 	призовава Комисията да увеличи бюджета на Европейския институт за равенство между половете, за да се гарантира, че Институтът разполага с достатъчно ресурси, за да изпълнява своя мандат, включително да предоставя техническа помощ на държавите членки, с оглед на нарастващата неотложност и търсенето на техническа подкрепа за интегриране на принципа на равенство между половете; 
5. 	отново изразява своята загриженост във връзка с атаките срещу равенството между половете и основните права, включително сексуалното и репродуктивното здраве и права, в рамките на Съюза и призовава за отпускане на финансиране за справяне с тези враждебни реакции и дезинформация, както и за подкрепа на организациите на гражданското общество, защитаващи правата на жените, включително тези, които улесняват достъпа до безопасен и законен аборт чрез трансгранични услуги, които гарантират основното право на жените да имат контрол върху своите тела;
[bookmark: _GoBack]6.	настоява, че жените и мъжете следва да се възползват в еднаква степен от Механизма за възстановяване и устойчивост, по-специално с цел да се намали продължаващата разлика от 13% в заплащането на жените и мъжете в Съюза. 

